นายกรัฐมนตรี ยืนยัน จะประกาศความชัดเจนเกี่ยวกับอนาคตทางการเมืองในเดือนกันยายน ขณะที่ช่วงเวลานี้ขอทำงานแก้ปัญหาบ้านเมือง
นายกรัฐมนตรี ยืนยัน จะประกาศความชัดเจนเกี่ยวกับอนาคตทางการเมืองในเดือนกันยายน ขณะที่ช่วงเวลานี้ขอทำงานแก้ปัญหาบ้านเมือง
 
พลเอก ประยุทธ์ จันทร์โอชา นายกรัฐมนตรี ยืนยันว่า จะประกาศความชัดเจนเกี่ยวกับอนาคตทางการเมืองในเดือนกันยายนที่จะถึงนี้อย่างแน่นอน แต่เมื่อยังไม่ถึงจึงขอสื่ออย่าถามประเด็นนี้กับตนเองอีก เพราะตนเองพูดอะไรไว้ไม่เคยลืม เมื่อถึงเวลานั้นทุกคนจะได้รู้ ยืนยันส่วนตัวมีหลักเกณฑ์ ในการพิจารณาเรื่องดังกล่าวอยู่แล้ว ดังนั้นขอให้รอในเดือนกันยายน ตอนนี้ขอเน้นเรื่องแก้ปัญหาบ้านเมืองก่อน
 
นายกรัฐมนตรี ยังกล่าวถึงความเคลื่อนไหวของกลุ่มการเมือง เช่น กลุ่มสามมิตรนั้น รัฐบาลไม่มีเจตนาปิดกั้น หรือเอื้อประโยชน์ให้กลุ่มการเมืองกลุ่มใดกลุ่มหนึ่ง เห็นได้จากที่ผ่านมาเปิดโอกาสให้ฝ่ายการเมืองได้เคลื่อนไหวและแสดงความคิดเห็นบ้างตามความเหมาะสม  หากเรื่องไหนเกินเลย ทาง คสช.ก็จะเข้าไปดำเนินการ จึงขออย่าขอกังวล